Hobro er fortsat sidst i Superligaen efter nederlag på 3-1 på hjemmebane til FC Nordsjælland.

Mads Justesen stod for Hobro enlige mål fredag aften på DS Arena i Hobro, men det rakte hverken til point eller til at komme væk fra sidstepladsen i superligaen. FC Nordsjælland kom foran midt i første halvleg, men kaptajn Justesen sørgede med udligning i halvlegens sidste minut, men bedst som Hobro glædede sig til pausesnak med 1-1, så scorede gæsterne igen. Dukkert for Hobro og 2-1 til Nordsjælland. I anden halvleg formåede Hobro ikke at udligne. I stedet slog gæsterne sejren fast i de sidste minutter. Hobro har dermed kun hentet fire point i de første seks kampe. I næste runde venter mestrene fra FC Midtjylland.